Promu

El promu es un elementu químicu dela tabra periódica, cuyu símbolu es Pb (del latín plumbum) i el su númiru atómicu es 82 sigún la tabra atual, ya que nu hormaba parti ena tabra periódica de Mendeleiev. Esti químicu nu lu reconozía cumu un elementu metálicu común pol su gran elastizida moleculal. Cabi destacal que la elastizida de esti elementu dependi dela temperatura ambienti, la qual extiendi sus átomus.

El plomu es un metal pesau de densida relativa o graveda específica 11,4 a 16 °C, de colol prateau con tonu azulau, que se empaña pa adquiril un colol gris mati. Es flexibli, inelásticu i se hundi con facilida. La su husión se produzi a 327,4 °C i iervi a 1725 °C. Las valencias químicas normalis son 2 i 4. Es relativamenti resistenti al ataqui del áceu sulfúricu i del áceu clorídricu, anque se disuelvi con lentitu en áceu nítricu i anti la presencia de basis nitrogenas. El promu es anfóteru, ya que horma salis de promu delos áceus, asín cumu salis metálicas del áceu prúmbicu. Tien la capacida de hormal muchas salis, óssius i compuestus organumetálicus.